सरकार र यसका सहभागी पार्टीले पछिल्लो समयमा आम नेपालीलाई उत्साही पार्ने सन्देश दिएका छन् । जो पनि उस्तै त हुन्, को आएर के हुन्छ र यहाँ भन्ने मनोनिष्कर्षमा पुगेका नागरिकलाई उत्साही पार्दै मनोबल बढाउन भाषणमात्रै होइन, काम नै हुन थालेका छन् । र, यी कामप्रति जनताको व्यापक समर्थन देखिएको छ । यद्यपि कतिपय काममा ढिलासुस्ती र उल्झन देखापरेका छन् तथापि जनताको दैनिकीलाई छुने र भविष्यप्रति आशावाद जगाउने थारै कामबाटै जनताले ‘यो सरकारले चाहिँ केही गर्छ, यसले नगरे अरूले सक्दैन’ भनेर सरकालाई बल पु¥याइरहेका छन् । नागरिकको यो समर्थनका बलमा सरकार र सम्बद्ध पार्टीले अरूको दबाबमा नपरी आफ्ना निर्णय अगाडि बढाउनुपर्नेछ । सरकारले आम नागरिकको समर्थन शक्ति वृद्धि गर्नका लागि केही काममध्येमा लिन सकिन्छ– सिन्डिकेट तोड्ने दृढता, हिमालय वारपार सम्पर्क (क्रस हिमालय कनेक्टिभिटी) को पहल अनि दुई कम्युनिष्ट पार्टी एकता गरिछाड्ने अठोट ।
